Diari Oficial de la Generalitat Valenciana


Sumari del DOGV 211, del 13-12-1984 (1984/803665)

ORDRE de 26 de novembre de 1984, de la Conselleria d'Indústria, Comerç i Turisme, per la qual es regula la concessió de subvencions a entitats privades i públiques per a la restauració i conservació de Bèns d'interes Turístic.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   211

Data del DOGV
:   13-12-1984

Secció del DOGV
:   ALTRES DISPOSICIONS

Número del document
:   1984/803665


Data del document
:   26-11-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 26 de novembre de 1984, de la Conselleria d'Indústria, Comerç i Turisme, per la qual es regula la concessió de subvencions a entitats privades i públiques per a la restauració i conservació de béns d'interés turístic.  
Havent dotacions pressupostàries corresponents i d'acord amb les competències assignades pel Decret 21/84 de 21 d'agost, del Consell de la Generalitat Valenciana, aquesta Conselleria ha disposat:   
Article 1.r  
Es convoca concurs públic per a la concessió de subvencions per un import de 496.194 pessetes, a entitats públiques i privades que realitzen activitats dirigides a la restauració i conservació de béns d'interés turístic al territori de la Comunitat Valenciana.   
Article 2.n  
Podran sol·licitar subvenció per a la realització de les activitats esmentades:   
a) Les entitats i els organismes públics.   
b) Les associacions, institucions i els organismes privats sense ànim lucratiu.   
Article 3.r  
1. Les instàncies, dirigides al Conseller d'Indústria, Comerç i Turisme, es presentaran en el termini màxim de 20 dies naturals a partir de la publicació d'aquesta Ordre en el Diari Oficial de la Generalitat Valenciana, a través dels Serveis Territorials de Turisme o per qualsevol dels mitjans establerts en l'article 66 de la LPA, acompanyats de la documentació següent:   
1.1. Si es tracto d'entitats o organismes públics:   
a) Acreditació de l'acord de l'òrgan de govern de sol·licitar la subvenció.   
b) Memòria explicativa del projecte d'activitats, pressupost detallat d'aquest i sistema de finançament previst.   
1.2. Si es tracto d'entitats privades: memòria explicativa del projecte d'activitats, pressupost detallat d'aquest i sistema de finançament previst.   
2. La Conselleria d'Indústria, Comerç i Turisme podrà recaptar del sol·licitant l'aportació de qualsevol dades o documents complementaris que estime necessaris.   
Article 4.t  
Una vegada finalitzat el termini de presentació de sol·licituds, a proposta de la Direcció General de Turisme, el Conseller d'Indústria, Comerç i Turisme dictarà resolució en la qual, en cos de resultar positiva, es determinarà la quantia de l'ajuda concedida.   
Article 5.é  
Els pagaments s'ordenaran amb la justificació prèvia pel beneficiari de la subvenció de la realització de projecte d'activitats, d'acord amb la sol·licitud presentada i segons indiana la resolució.   
Per causa justificada, excepcionalment, i a sol·licitud del beneficiari, la Conselleria d'Indústria, Comerç i Turisme podrà avançar el pagament de les subvencions amb anterioritat a la realització del projecte aprovat, amb la presentació prèvia de les garanties suficients del fidel compliment d'aquest.   
Article 6.é  
En el supòsit que el beneficiari de les ajudes incomplís la destinació de la subvenció o qualsevol de les normes aplicables, es declararà l'obligació de reintegrar a la Tresoreria General de la Generalitat Valenciana les quantitats percebudes, sense perjudici de les altres accions que hi escaiguen.   
Les quantitats referides tindran la consideració d'ingressos públics a tots els efectes.   
DISPOSICIONS FINALS  
Primera  
El Director General de Turisme queda facultat per dictar les disposicions necessàries per al desenvolupament i l'aplicació del que estableix aquesta Ordre.   
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 26 de novembre de 1984.   
El Conseller d?Indústria, Comerç i Turisme,  
SEGUNDO BRU I PARRA